Наступная экспазіцыя – “Гісторыя школы” – расказвае пра этапы развіцця адукацыі ў цэлым і на Зэльвеншчыне ў прыватнасці. Знаёмства са школьнай формай і прыладамі арганізуецца ў інтэрактыўнай форме: наведвальнікі могуць параўнаць дзённікі сваіх прабабуль і прадзядуль з сучаснымі, даведацца, для чаго патрэбна прамакатка і г.д. А яшчэ “апрануцца” ў сукенкі і касцюмы вучняў мінулага, выбраўшы экскурсію па гусце: “Настаўнік я, і ганаруся гэтым (прафарыентацыйная экскурсія для старшакласнікаў)”, “Гонар школы – яе выпускнікі (знакамітыя выпускнікі школы )” або “А іх было ўжо вельмі многа…” (храналогія выпускаў школы).